དུ་བསྐོར་བའི་ཚེ།དབུས་རྡུལ་ཕྲ་མོའི་ཤར་རྡུལ་ལ་བལྟས་པའི་ངོས་དེས་ནུབ་རྡུལ་ལ་བལྟས་སམ་མ་བལྟས།མ་བལྟས་ན་དབུས་རྡུལ་ཕྲ་མོ
དེ་ལ་ཤར་རྡུལ་ལ་བལྟས་ལ་ནུབ་རྡུལ་ལ་མ་བལྟས་པའི་ཆ་གཉིས་ཡོད་པས་དེ་ཆ་མེད་ཡིན་པ་ཉམས་ལ།བལྟས་ན་རྡུལ་ཕྲན་དེ་དག་གོས་གཅིག་ཏུ་འགྱུར་བས་རྡུལ་ཕྲན་དེ་དག་གཅིག་ཏུ་འདྲིལ་བའི་གོང་བུའང་རྡུལ་ཕྲན་ཙམ་དུ་འགྱུར་ལ།དེ་ལྟར་ན་རིར་

བ་སོགས་ཀྱི་རྣམ་གཞག་ཐམས་ཅད་མི་འཐད་པར་འགྱུར་བའི་ཕྱིར་ཏེ།སུམ་ཅུ་པ་ལས།དྲུག་གིས་ཅིག་ཅར་བསྐོར་བ་ན།།ཕྲ་རབ་རྡུལ་ཆ་དྲུག་ཏུ་འགྱུར།།དྲུག་པོ་དག་ཀྱང་གོ་གཅིག་ན།གོང་བུའང་རྡུལ་ཕྲན་ཙམ་དུ་འགྱུར།།ཞེས་གསུངས་པའི་ཕྱིར།བཞི་ཀ
པ་བདེན་པའི་དུ་བྲལ་ངེས་པའི་གནད་ནི།དེ་ལྟར་བཟུང་བའི་ང་དེ་ཕུང་པོ་ལྔ་དང་གཅིག་ཏུ་མ་གྲུབ་ཀྱང་ཕུང་པོ་ལྔ་དང་ཐ་དད་དུ་གྲུབ་བོ་སྙམ་ན།ཕུང་པོ་ལྔ་པོ་ཡང་གཟུགས་ཕུང་སོགས་རེ་རེ་ནས་བསལ་བའི་རྗེས་སུ་འདི་རྣམ་ཤེས་ཀྱི་ཕུང་པོའོ།།ཞེས་ཟུར
དུ་ངོས་འཛིན་རྒྱུ་ཡོད་པ་བཞིན་དུ།གཟུགས་ཕུང་སོགས་རེ་རེ་ནས་བསལ་བའི་རྗེས་སུ་དེ་ལྟར་བཟུང་བའི་ང་དེ་འདིའོ་ཞེས་བསྟན་རྒྱུ་དགོས་པ་ལ་བསྟན་རྒྱུ་མི་འདུག་པས་དེ་ལྟར་བཟུང་བའི་ང་དེ་ཕུང་པོ་ལྔ་དང་ཐ་དད་དུ་མ་གྲུབ་བོ་སྙམ་དུ་བསམ།དེ་ལྟར
བཟུང་བའི་ང་དེ་ཕུང་པོ་ལྔ་དང་ཐ་དད་དུ་གྲུབ་ན་གཟུགས་ཀྱི་ཕུང་པོ་སོགས་རེ་རེ་ནས་བསལ་བའི་རྗེས་སུ་དེ་ལྟར་བཟུང་བའི་ང་དེ་བསྟན་རྒྱུ་དགོས་ཏེ།དཔེར་ན་རྟ་དང་བོང་བུ་གཉིས་འབྲེལ་མེད་ཐ་དད་ཡིན་པས།རྟ་གཞན་ཞིག་ལ་ཕུད་པའི་ཤུལ་དུ་བོང་བུ
དེ་འདིའོ་ཞེས་བསྟན་རྒྱུ་ཡོད་པ་བཞིན་ཡིན་པའི་ཕྱིར་ཏེ།རྩ་ཤི་ལས།བདག་ནི་ཉེ་བར་ལེན་པ་ལས།།གཞན་དུ་འཐད་པ་ཉིད་མ་ཡིན།།གལ་ཏེ་གཞན་ན་ལེན་མེད་པར།།བཟུང་ཡོད་རིགས་ན་བཟུང་དུ་མེད།།ཅེས་གསུངས་པའི་ཕྱིར།དེ་ལྟར་གནད།
བཞིའི་དཔྱད་པ་བྱས་པ་ལ་བརྟེན་ནས་ངར་འཛིན་ལྷན་སྐྱེས་ཀྱིས་བཟུང་བ་ལྟར་གྱི་ང་མེད་པར་ངེས་པ་ན།དེས་ཤེས་དེ་ཉིད་ཀྱི་རྒྱུན་བྱིང་རྒོད་དང་བྲལ་བར་རྩེ་གཅིག་ཏུ་བསྐྱང་བར་བྱའོ།།དེ་ཡང་ངེས་ཤེས་དེ་ཉིད་ཤུགས་ཅུང་ཟད་ཆུང་ངུ་སོང་བ་ན་ལས་དང་པོ།།།

པ་རྣམས་ཀྱིས་སྔར་ལྟར་གནད་བཞིའི་དཔྱད་པ་བྱས་པ་ལ་བརྟེན་ནས་བདེན་མེད་ཀྱི་ངེས་ཤེས་འདྲེན་པར་བྱེད།བློ་མཐོ་བ་རྣམས་ཀྱིས་ནི་ངར་འཛིན་ལྷན་སྐྱེས་ལ་ད་ཇི་ལྟར་སྣང་བ་ལྟར་གྲུབ་མ་གྲུང་དཔྱད་པ་བྱས་པ་ལ་བརྟེན་
ནས་གནད་བཞིའི་དཔྱད་པ་བྱས་པ་དང་འདྲ་བར་བདེན་མེད་ཀྱི་ངེས་པ་འདྲེ་ན།དེ་ལྟར་དཔྱད་པ་བྱས་པའི་མཐར་ལས་དང་པོ་པ་རྣམས་ལ་ངའམ་བདག་ཕུང་པོའི་སྟེང་ན་དོན་སྟེང་ནས་གྲུབ་པ་ཅུང་ཟད་ཀྱང་མི་འདུག་པས་ང་རིལ་པོ་མི་འདུག་སྙམ་པའི་
སྐྲག་དངང་སྐྱེ་བ་ཞིག་དགོས་ཤིང་།དེ་ལྟར་སྐྲག་དདང་ཆེན་པོ་བྱུང་ན་དབུ་མའི་ལྟ་བ་དང་པོར་རྙེད་པ་ཞེས་བྱའོ།།དེའི་ཚེ་ངེས་དོར་རང་རང་བཞིན་མེད་པར་ངེས་པའི་ངེས་ཤེས་དམ་སྦྲེང་དེ་བ་དང་།སྣང་ངོར་དགག་བྱ་བདེན་གྲུབ་བཀག་ཙམ་གྱི་སྟོང་ས་ངེ
བའི་ཁྱད་པར་གཉིས་ལྡན་དུ་བྱས་ནས་རྩེ་གཅིག་ཏུ་སྐྱོང་བ་ནི་མཉམ་གཞག་ནམ་མཁའ་ལྟ་བུའི་སྤྱོད་ཚུལ་ལོ།།རྗེས་ཐོབ་ཏུ་ང་ལ་སོགས་པའི་ཆོས་ཐམས་ཅད་སྒྱུ་མ་ལྟ་བུའི་རྣམ་རོལ་ཏུ་བསྒོམ་པར་བྱ་སྟེ།དེ་ཡང་མཉམ་གཞག་ཏུ་བདེན་མེད་ཀྱི་ངེས་ཤེས
ཤུགས་དྲག་པོ་དྲངས་པ་ལ་བརྟེན་ནས་རྗེས་ཐོབ་ཏུ་གང་ཤར་ཐམས་ཅད་སྡང་ཡང་བདེན་མེད་བརྫུན་པ་སྒྱུ་མ་ལྟ་བུའི་རྣམ་རོལ་ཏུ་འཆར་བ་ལ་བསླབ་པར་བྱའོ།།གཉིས་པ་ཆོས་ཀྱི་བདག་མེད་གཏན་ལ་ཕབ་ནས་སྒོམ་ཚུལ་ལ་གཉིས།འདུས་བྱས་རང་
བཞིན་མེད་པར་གཏན་ལ་ཕབ་ནས་སྒོམ་ཚུལ་དང་།འདུས་མ་བྱས་རང་བཞིན་མེད་པར་གཏན་ལ་ཕབ་ནས་སྒོམ་ཚུལ་ལོ།།དང་པོ་ལ་བེམ་ཤེས་ལྔན་མིན་འདུ་བྱེད་གསུམ་ལས།དང་པོ་ནི།ལུས་ལྟ་བུ་ལ་མཚན་ན་ཤ་རུས་བརྔོས་བཅས་ཀྱི་ཡམ

ལག་ལྔ་ཚོགས་ཙམ་གྱི་ལུས་འདིའི་སྟེང་དུ་རྟོག་པས་བཏགས་པ་ཙམ་མ་ཡིན་པར་རང་ངོས་ནས་གྲུབ་པའི་ལུས་ཤིག་ཡོད་ན་ཤ་རུས་བརྡོས་བཅས་ཀྱི་ཡན་ལག་ལྔ་ཚོགས་ཙམ་གྱི་ལུས་འདི་དང་གཅིག་ཏུ་གྲུབ་པ་མཐ་དད་དུ་གྲུབ།དང་པོ་ལྟར་ན་ཤ་རུས།།།
བརྡོས་བཅས་ཀྱི་ཡན་ལག་ལྔ་ཚོགས་ཙམ་གྱི་ལུས་འདི་ཕ་མའི་ཁུ་ཁྲག་ལས་གྲུབ་པ་ཡིན་པས་རྣམ་ཤེས་འཇུག་པའི་གཞིར་གྱུར་པའི་ཁུ་ཁྲག་གི་ཐིགས་པ་དེ་ཡང་ཡན་ལག་ལྔ་ཚོགས་ཙམ་གྱི་ལུས་སུ་འགྱུར་བ་དང་།ཡན་ལག་ལྔ་ཡོད་པ་བཞིན་དུ་ལུས་
ཀྱང་ཡན་ལག་ལྔ་ཚོགས་པའི་ལུས་ལྔར་འགྱུར་ལ།ཐ་དད་དུ་གྲུབ་ན་མགོ་ལ་སོགས་པ་རེ་རེ་ནས་བསལ་བའི་རྗེས་སུ་ལུས་དེ་འདིའོ་ཞེས་བསྟན་རྒྱུ་དགོས་པ་ལ་བསྟན་རྒྱུ་མི་འདུག་པས།དེ་ལྟར་བཟུང་བའི་ལུས་གཏན་ནས་མི་འདུག་སྙམ་དུ་ངེས་ཤེས་
དྲངས་ནས་སྔར་ལྟར་སྐྱོང་བར་བྱེད་དོ།།གཉིས་པ་ནི།དེ་རིང་གི་ཤེས་པ་ལྟ་བུ་ལ་མཚོན་ན།དེ་རིང་གི་ལྔ་དྲོའི་ཤེས་པ་དང་ཕྱི་དྲོའི་ཤེས་པ་གཉིས་ཀྱི་སྟེང་དུ་རྟོག་པས་བཏགས་པ་ཙམ་མ་ཡིན་པར་རང་ངོས་ནས་གྲུབ་པའི་དེ་རིང་གི་ཤེས་པ་ཞིག་ཡོད་ན་དེ་རིང་གི་སྔ
དྲོདྲིའི་ཤེས་པ་དང་ཕྱི་དྲོའི་ཤེས་པ་གཉིས་གཅིག་ཏུ་གྲུབ་བ་མཐ་དད་དུ་གྲུབ་གཅིག་ཏུ་གྲུབ་ན་དེ་རིང་གི་སྔ་དྲོའི་ཤེས་པའི་སྟེང་དུ་ཕྱི་དྲོའི་ཤེས་པ་ཡོད་པར་འགྱུར་ལ།ཐ་དད་དུ་གྲུབ་ན་དེ་རིང་གི་སྔ་དྲོའི་ཤེས་པ་དང་ཕྱི་དྲོའི་ཤེས་པ་གཉིས་བེ་རེ་ནས་བསལ་བའི་རྗེས་སུ་བེ་རིང་གི
ཤེས་པ་དེ་འདིའོ་ཞེས་བསྟན་རྒྱ་དགོས་པ་ལ་མི་འདུག་པས།དེ་ལྟར་བཟུང་བའི་ཤེས་པ་དེ་གཏན་ནས་མི་འདུག་སྙམ་དུ་སྔར་ལྟར་ངེས་ཤེས་དྲངས་ནས་སྐྱོད་པར་བྱེད་དོ།།གསུམ་པ་ནི།དུས་ལོ་གཅིག་ལྟ་བུ་ལ་མཚོན་ན།ལོའི་གདགས་གཞི་ཟླ་བ་བཅུ་གཉིས་པོའི

སྟེང་དུ་རྟོག་པས་བཏགས་པ་ཙམ་མ་ཡིན་པར་རང་ངོས་ནས་གྲུབ་པའི་ལོ་ཞིག་ཡོད་ན་ཟླ་བ་བཅུ་གཉིས་པོ་དང་གཅིག་ཏུ་གྲུབ་བམ་ཐ་དད་དུ་གྲུབ།གཅིག་ཏུ་གྲུབ་ན་ཟླ་བ་བཅུ་གཉིས་ཡོད་པ་བཞིན་དུ་ལོ་ཡང་བཅུ་གཉིས་ཡོད་
པར་འགྱུར་ཏེ།དེ་ལྟར་ན་ལོ་དེ་ཟླ་བ་བཅུ་གཉིས་པོ་རེ་རེ་དང་གཅིག་ཏུ་འགྱུར་ཞིང་།དེ་ལྟར་ན་ལོ་གཅིག་གི་དུས་སུ་ཟླ་བ་བཅུ་གཉིས་ཡོད་པ་བཞིན་དུ་ལོ་ཡང་བཅུ་གཉིས་ཡོད་པར་འགྱུར་བའི་ཕྱིར་ཏེ།གལ་ཏེ་ཕུང་པོ་བདག་ན་དེ་ཕྱིར་དེ།།མར
བས་བདག་དེ་དག་ཀྱང་མང་པོར་འགྱུར།།ཞེས་པ།གལ་ཏེ་ཟླ་བ་ལོན་དེ་ཕྱིར་དེ།།མང་བས་ལོ་དེ་དག་ཀྱང་མང་པོར་འགྱུར།།ཞེས་འདོན་པ་བསྒྱུར་རིགས་པའི་ཕྱིར།ཐ་དད་དུ་གྲུབ་ན་ཟླ་བ་བཅུ་གཉིས་པོ་དེ་དེ་ནས་བསལ་བའི་རྗེས་སུ་ལོ་དེ་འདིའོ།།
ཞེས་བསྟན་རྒྱུ་དགོས་པ་ལ་བསྟན་རྒྱུ་མི་འདུག་པས།དེ་ལྟ་བུའི་ལོ་དེ་གཏན་མི་འདུག་སྙམ་དུ་སྔར་ལྟར་ངེས་ཤེས་དྲངས་ནས་སྐྱོང་བར་བྱེད་དོ།།འོ་ནི་ཟླ་བ་བཅུ་གཉིས་པོ་རེ་རེ་ནས་བསལ་བའི་རྗེས་སུ་ལོ་དེ་འདིའོ་ཞེས་བསྟན་རྒྱུ་མེད་ན་ལོ་གཏན་ནས།
མེད་པར་འགྱུར་རོ་ཞེ་ན་མི་འགྱུར་ཏེ།བཏགས་དོན་བཙལ་ནས་མ་རྙེད་པ་དེ་བདེན་པར་མེད་པའི་དོན་ཡིན་གྱིས་གཏན་ནས་མེད་པའི་དོན་མ་ཡིན་པའི་ཕྱིར།འོ་ན་ལོ་དེ་ཡོད་ཚུལ་ཇི་ལྟར་ཡིན་ཞེ་ན།ཟླ་བ་བཅུ་གཉིས་པོ་ལ་བརྟེན་ནས་བཏགས་པའི་མིང
ད་མ་ཐ་སྙད་ཙམ་དུ་ཡོད་ཅིང་།ཐ་སྙད་དུ་ཡོད་པས་ཡོད་གོ་ཆོད་པ་ཡིན་ནོ།།ལོ་ཞེས་པའི་མིང་དེ་ཡང་བཏགས་དོན་བཙལ་ན་མི་རྙེད་དེ།རིན་ཆེན་འཕྲེང་བ་ལས།གཟུགས་ཀྱི་དངོས་པོ་མིང་ཙམ་ཕྱིར།།ནམ་མཁའ་ཡང་ནི་མིང་ཙམ་མོ།།འབྱུང་

མེད་གཟུགས་ལྟ་ག་ལ་ཞིག།དེ་ཕྱིར་མིང་ཙམ་ཉིད་ཀྱང་མེད།།ཅེས་གསུངས་པའི་ཕྱིར།གཉིས་པ་འདུས་མ་བྱས་རང་བཞིན་མེད་པར་གཏན་ལ་ཕབ་ནས་སྒོམ་ཚུལ་ནི།ནམ་མཁའ་ལྟ་བུ་ལ་མཚོན་ན།ནམ་མཁའ་ལ་ཕྱོགས་མཚམས་དབུས་ཀྱི་ནམ་མཁའ།།
དང་བཅས་པའི་ཆ་དུ་མ་ཡོད་པས་དེ་རྣམས་ཀྱི་སྟེང་དུ་རྟོག་པས་བཏགས་པ་ཙམ་མ་ཡིན་པར་ཚུགས་ཐུབ་ཏུ་གྲུབ་པའི་ནམ་མཁའ་ཞིག་ཡོན་ན་དེ་རྣམས་དང་གཅིག་ཏུ་གྲུབ་བམ་ཐ་དད་དུ་གྲུབ།གཅིག་ཏུ་གྲུབ་ན་དེ་རྣམས་དང་ཆ་མེད་གཅིག་ཡིན་པས་ཤར་
ཕྱོགས་ཀྱི་ནམ་མཁའ་དང་ནུབ་ཕྱོགས་ཀྱི་ནམ་མཁའ་གཉིས་ཀྱང་གཅིག་ཏུ་འགྱུར་ལ།དེ་ལྟར་ན་ཤར་ཕྱོགས་ཀྱི་རྣམ་མཁའ་ལས་ཆར་འབབ་ན་ནུབ་ཕྱོགས་ཀྱི་ནམ་མཁའ་ལས་ཀྱང་ཆར་འབབ་པ་སོགས་ཀྱི་ཉེས་པ་དུ་མ་ཡོད་པས་དེ་རྣམས་དང་གཅིག་ཏུ་
མ་གྲུབ།ཐ་དད་དུ་གྲུབ་ན་ནམ་མཁའི་ཆ་དེ་རྣམས་རེ་རེ་ནས་བསལ་བའི་རྗེས་སུ་ནམ་མཁའ་དེ་འདིའོ་ཞེས་བསྟན་རྒྱུ་དགོས་པ་ལ་བསྟན་རྒྱུ་མི་འདུག་པས།རང་ངོས་ནས་གྲུབ་པའི་ནམ་མཁའ་གཏན་ནས་མི་འདུག་སྐམ་དུ་དཔྱད་དེ་བདེན་མེད་ཀྱི་ངེས་ཤེས་དྲངས
ནས་སྐྱོང་བར་བྱེད་དོ།།མདོར་ན་ང་དང་ཕུང་པོ་དང་རི་ར་བ་ཁང་ཁྱི་མ་ལ་སོགས་པའི་འཁོར་འདས་ཀྱི་ཆོས་ཐམས་ཅད་རྟོག་པས་བཏགས་ཙམ་མ་ཡིན་པར་རང་ངོས་ནས་གྲུབ་པ་རྡུལ་ཙམ་ཡང་མེད་པར་ངེས་པའི་ངེས་ཤེས་དེ་ཉིད་རྩེ་གཅིག་ཏུ་སྐྱོང་བ་ནི་མཉམ་གཞག
ནམ་མཁའ་ལྟ་བུ་དང་།རྗེས་ཐོབ་ཏུ་ཡུལ་སྣང་ཐམས་ཅད་རྒྱུ་རྐྱེན་ཚོགས་པ་ལ་བརྟེན་ནས་བྱུང་བའི་བདེན་མེད་རྫུན་པའི་རང་བཞིན་དུ་ཤེས་པའི་རྗེས་ཐོབ་སྒྱུ་མའི་རྣལ་འབྱོར་གཉིས་ལེགས་པར་བསྐྱངས་པ་ལ་བརྟེན་ནས་དཔྱད་པ་བྱས་སྟོབས་ཀྱིས་དྲངས་པའི་

ལུས་སེམས་ཤིན་སྦྱངས་ཀྱི་བདེ་བས་ཟིན་པའི་མཉམ་གཞག་དེ་ཉིད་ལྷག་མཐོང་མཚན་ཉིད་པར་འཇོག་པ་ཡིན་ནོ།།གསུམ་པ་མཇུག་ཏུ་ཇི་ལྟར་བྱ་བ་ནི་སྔར་བཞིན་ཡིན་ལ།གཉིས་པ་ཐུན་མཚམས་སུ་ཇི་ལྟར་བྱ་བའི་ཚུལ།།
ནི།ཐུན་མཚམས་སུ་ཡང་ལྷག་མཐོང་གི་རྣམ་གཞག་སྟོན་པའི་གསུང་རབ་དགོས་འགྲེལ་དང་བཅས་པ་བལྟ་བ་སོགས་སྔར་བཞིན་ནོ།།ད་ནི་ལམ་སྤྱིའི་བསྡུ་བ་ཅུང་ཟད་བརྗོད་པར་བྱ་སྟེ།དེ་ཡང་ལམ་འོག་མ་འོག་མ་བསྒོམས་ཀྱི་ན་གོང་མ་གོང་མ་ལ་ཐོབ་འདོད
ཆེརེ་འགྲོ་བ།གོང་མ་གོང་མ་མཉན་པ་ན་འོག་མ་འོག་མ་ལ་སྒྲུབ་འདོད་ཆེར་འགྲོ་བ་ཞིག་དགོས་སོ།།དེ་རྣམས་སྒོམ་པའི་ཚེ་ཡང་རྟོག་པ་སྦྱང་བར་བྱས་ནས་བློ་ཆ་མཉམ་དགོས་ཏེ།འདི་ལྟར་ལམ་ལ་འཁྲིད་པའི་བཤེས་གཉེན་ལ་གུས་པ་ཆུང་བར་སྣང་ན།ལེགས
ཚོགས་ཀྱི་རྩ་བ་འཆད་པས་བསྟེན་ཚུལ་ལ་འབད།དེ་བཞིན་དུ་སྒྲུབ་པ་ལ་སྒྲོ་ཤུགས་ཆུད་ན་དལ་འབྱོར་གྱི་སྐོར་དང་།ཚེ་འདི་ལ་མངོན་ཞེན་ཆེར་སོང་ན་མི་རྟག་པ་དང་ངན་འགྲོའི་ཉེས་དམིགས་སྒོམ་པ་ལ་གཙོ་བོར་བྱ།།ཁས་བླངས་པའི་བཅས་མཚམས་ལ་
གཡེལ་བར་སྣང་ན་ལས་འབྲས་སྒོམ་པ་ལ་གཙོ་བོར་བྱ།འཁོར་བ་ལ་སྐྱོ་ཤས་ཆུང་ན་ཐར་པ་དོན་གཉེར་ཚིག་ཙམ་དུ་འགྲོ་བས་འཁོར་བའི་ཉེས་དམིགས་བསམ།ཅི་བྱེད་སེམས་ཅན་གྱི་དོན་དུ་བྱེད་པའི་བློ་ཤུགས་དྲག་མི་སྣར་ན།ཐེག་ཆེན་གྱི་རྩ་བ་འཆད་པས
སྨོན་སེམས་རྒྱ་དང་བཅས་པ་ལ་སྦྱང་།རྒྱལ་སྲས་ཀྱི་སྡོམ་པ་བླངས་ནས་སྤྱོད་པ་ལ་སློབ་པ་ན་མཚན་འཛིན་གྱི་འཆིང་བཤུགས་དྲག་པར་སྣང་ན་མཚན་འཛིན་གྱི་དམིགས་གཏད་རིག་ཤེས་ཀྱིས་བཤིག་ལ་ནམ་མཁའ་ལྟ་བུ་དང་སྒྱུ་མ་ལྟ་བུའི་སྟོང་པ་ཉིད་ལ་

སྦྱངས།སེམས་དམིགས་པ་ལ་མི་སྡོད་པར་རྣམ་གཡེང་གི་བྲན་དུ་གྱུར་པར་སྣང་ན་རྩེ་གཅིག་པའི་གནས་ཆ་ལ་གཙོ་བོར་སྦྱོང་ལ་གོང་མ་རྣམས་གསུང་སྟེ།དེས་མཚོན་ནས་མ་བཤད་པ་རྣམས་ཀྱང་ཤེས་པར་བྱས་ལ་དེ་ཡང་ཆོས་བྱེད་པ་ལ་ཤེས་པ་གལ་ཆེ་བར་འདུག
སྒྱུ་མ་ནས་ཐོས་པ་ཙམ་གཙོ་བོར་བྱས་པས་མི་ཤེས་པའི་རྨོངས་པ་ཐོས་པས་བསལ་ཀྱང་།འདོད་ཆགས་དང་ཞེ་སྡང་དང་ང་རྒྱལ་དང་ཕྲག་དོག་ལ་སོགས་པའི་ཉོན་མོངས་པ་གཞན་ལ་ཟོན་མ་བྱས་པས།དེ་དག་གིས་ཀུན་ནས་བསླངས་པའི་ལས་ངན་པའི་དབང
གིས་ངན་འགྲོར་འགྲོ་ལ།ཡང་ཆོས་བྱེད་པ་ལ་རྒྱུད་འདུལ་བ་གལ་ཆེ་བར་འདུག་སྐམ་སྟེ།མི་ཤེས་པའི་རྨོངས་པ་ལ་ཟོན་མ་བྱས་པར་སྒོམ་པ་འབའ་ཞིག་གཙོ་བོར་བྱེད་ན་ལམ་གྱི་གོ་ལས་ཤིན་ཏུ་ཆེ་ཞིང་།སྡོམ་པ་གསུམ་གྱི་བཅས་མཚམས་རྣམས་མི་ཤེས
པས་རྒྱུད་ལྟུང་བས་གོས་པར་འགྱུར་བས་མདོར་ན་ཕྱོགས་རེ་བར་མ་སོང་བར་རྒྱུད་དགེ་བའི་ཕྱོགས་ཐམས་ཅད་ལ་བཀོལ་རུང་ཞིག་དགོས་སོ།།དེ་ལྟར་ལམ་ཐུན་མོང་བས་རྒྱུད་ལེགས་པར་སྦྱངས་ནས་རང་གི་ངོས་ནས་སེམས་ཅན་གཅིག་གི་སྡུག་བསྔལ་
བསལ་བའི་ཕྱིར་དུ་བསྐལ་པའི་བར་དུ་དམྱལ་བར་གནས་ནུས་པའི་གོ་ཆའི་བརྩོན་འགྲུས་ཡོད་ཀྱང་།སེམས་ཅན་སྡུག་བསྔལ་གྱིས་མནར་ཚུལ་བསམས་ཚེ་མངོན་པར་རྫོགས་པར་སངས་རྒྱས་ན་སྐད་ཅིག་རེ་རེ་ལ་ཡང་སེམས་ཅན་དཔག་ཏུ་མེད་པ་སྡུག
བསྔལ་ལས་སྒྲོལ་ནུས་པ་འདུག་པས།ད་ལྟ་ཉིད་དུ་མངོན་པར་རྫོགས་པར་སངས་རྒྱས་ན་སྐམ་པའི་བློ་ཤུགས་དྲག་སྐྱེས་པ་ན་ངེས་པར་རྡོ་རྗེ་ཐེག་པ་ལ་འཇུག་དགོས་ཏེ།ལམ་དེ་ལ་བརྟེན་ན་བསྐལ་པ་གྲངས་མེད་གསུམ་ལ་མི་ལྟོས་པར་ཚོགས་གཉིས་བདེ།

།ཐག་ཏུ་རྫོགས་པས་སོ།།དེ་ཡང་བཤེས་གཉེན་བསྟེན་ཚུལ་ནས་ཞིག་ནས་ལྷག་མཐོང་གི་བར་རྣམས་མྱོང་ཁྲིད་དུ་བྱམ་ཏེ་སྦྱིན་རེ་བཞིན་དུ་བླན་བཞི་འམ།མ་མཐའ་ཐུན་གཅིག་ཏུ་བྱས་ཏ་ལམ་སྣ་རིམ་པ་རྣམས་ལ་ཡིད་འགྱུར།།
འི་མྱོང་བ་འདོན་པ་ནི།དལ་བའི་རྟེན་ལ་སྙིང་པོ་ལེན་པའི་ཐུབས་མཆོག་ཏུ་གྱུར་པ་ཡིན་ནོ།།སྨྲས་པ།གསུང་རབ་ཀུན་གྱི་གནད་རྣམས་གཅིག་བསྡུས་པའི།།བྱང་ཆུབ་ལམ་གྱི་རིམ་པའི་དམར་ཁྲིང་འདི།།བློ་ལྡན་འགུའ་ཡིས་ནན་གྱིས་བསྐུལ་བ་དང་།།བདག་ཉིད
རྔནུབགས་མྱོར་བྲིས་པ་ལ།།མ་བ་ཤང་ལོག་པར་བཤད་དང་ཚིས་སྤྱོ་ངནྡན།།་ཁྱི་མ་འབྲེལ་ཉི་ཅང་གསུལ་བ་སོགས།ཞེས་པར་མྱུ་གུང་རྒྱ་བརྒྱད་ཐམ་དང་།།མངའ་བུཾ་ཆོས་སྟོད་རྣམས་ལ་བཟོད་པར་གསྔལ།འདི་ཡི་ཆེད་དུ་སྲོགསུམའི་བ་པ་ལས།
སེཾ་རྣམས་ཕུང་བ་ཅི་མཆིས་པས།།ཆང་ལ་མནོར་གོ་རིམས་མ་འཚོལ་བའི།།བས་གདམས་བསྟན་པ་ཕྱོགས་མཐར་བྱམ་པར་ཤོག།།དེ་ཡི་མཐུ་ལས་མཐའ་དག་སྐྱེ་དབུའི་ཚོགས།།ལྟར་སྣང་ལམ་གྱིས་བཀྲི་བར་མི་ནུས་ཤིང་།།ཤིང་ཏུ་ཆེན་པོའི་ལམ་གྱི་རྣཾས་
གས་སྷོ།།སུམ་མཁྱེན་རྒྱལ་བའི་ག་འཕང་མུར་ཐོབ་ཤོག།ཁྱད་པར་ཆོས་ཀྱི་རྒྱལ་པ་ཙོང་ཁ་པའི།།བསྟན་པ་འདི་ནི་སྤྱོང་སྤེལ་དང་བསྲུང་བ་ལ།།བརྩོན་པའི་ལྷ་མིའི་མཐོ་སྐྱོབས་རབ་རྒྱས་ཤིང་།།འཇིག་རྟེན་བདེ་ལེགས་ཆེན་པོས་ཁྱབ་པར་ཤོག།།ཅེས་བྱང་ཆུབ་ལམ་
མ་པའི་དམར་ཐཾད་ཐམས་ཅད་མཁྱེན་པར་བཟོད་པའི་མྱང་ལས་ཞེས་བྱ་བ་འདི་ནི།ཧྱམ་དང་འཆལ་དབུ་མ་ད་དམ་བ་པང་རྒྱལ་མཚན་སོགས་ཀྱིས་ལམའི་མདམར་ཁྲིད་སྐན་དག་གི་ཚིག་སྦྱོར་གྱིས་མ་བཅིངས་པའི་ཤིན་ཏུ་གསལ་བ།པའ་ཆེན་ཐམས་ཅད་མབྱོ

པས་མཛད་པའི་དམར་ཁྲིད་ལས་རྒྱས་ཙམ་ཞིག་དགོས་ཞེས་ནན་ཏན་ཆེན་པོས་སྐུ་ཕྱིར་བསྐུལ་བ་ལ་བརྟེན་ནས།དམར་ཁྲིད་ཐམས་ཅད་མཁྱེན་པར་བགྲོད་པའི་བདེ་ལ་མ་ལ་ལུང་རིགས་ཀྱིས་ཁ་བསྐངས་ཤིང་ཞལ་ནས་བྱུང་བའི་མན་ངག་གིས་ཀྱང་བརྒྱན་ཏེ་ཤིན་ཏུ་གསལ་བར།།
ཆོས་སྨྲ་བའི་བཙུན་པ་བློ་བཟང་ཡེ་ཤེས་ཀྱིས་བཀའ་གདམས་པོ་བྲང་དུ་སྦྱར་བ་དགེ་ཞིང་བཀྲ་ཤིས་པར་གྱུར་ཅིག།འདི་ལྟར་བགྱིས་པ་ལ་ཡིག་འབྲུལ་སོགས་ནོངས་པ་འགའ་ཞིག་འཇུག་ཚུལ་ལྟར་སླར་ཡང་དམར་ཁྲིད་ཐམས་ཅད་མཁྱེན་པར་བགྲོད་པའི་བདེ་ལམ་དང་བསྣུན
པའི་ལུས་དག་དང་རང་ཉིད་ཀྱིས་ཀྱང་བཀླགས་ཤིང་དག་པར་བགྱིས་པའོ།།།ཨོཾ་སྭམྦྷི།རྒྱལ་བསྟན་པད་ཚལ་བན་བདེའི་དྲི་བསུང་ཅན།།བཤད་སྒྲུབ་འདབ་རྒྱས་རྣམ་གྲོལ་སྦྲང་རྩིའི་བཅུད།།འགྲོ་ཀུན་སྤྱོད་ཕྱིར་སྐུ་འབུམ་བྱམས་གླིང་དུ།།གསེར་ཏོག་སྐར་ནས
མཐུན་ཆེན་སྦྱར་ཏེ་བསྒྲུབས།།།མངྒ་ལཾ།།